ทองคำปิดพุ่ง/ดาวโจนส์,น้ำมันบวก
หุ้นดาวโจนส์ปิดบวก 59.87 จุด รับความหวังคืบหน้าผลิตวัคซีนโควิด ด้านราคาน้ำมันเพิ่มขึ้น 73 เซนต์ ขณะที่ทองคำพุ่ง 11.30 ดอลลาร์
3 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 29,883.79 จุด เพิ่มขึ้น 59.87 จุด หรือ +0.20% ขณะที่ดัชนี เอสแอนด์พี 500 ปิดที่ 3,669.01 จุด เพิ่มขึ้น 6.56 จุด หรือ +0.18% ส่วนดัชนีแนสแดค ปิดที่ 12,349.37 จุด ลดลง 5.74 จุด หรือ -0.05%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 2 ธ.ค.63 ขณะที่ดัชนี เอสแอนด์พี 500 ปิดทำนิวไฮติดต่อกันเป็นวันที่ 2 ขานรับความหวังที่ว่าสภาคองเกรสสหรัฐจะเร่งออกมาตรการกระตุ้นเศรษฐกิจเพื่อเยียวยาผลกระทบของไวรัสโควิด-19 รวมถึงข่าวรัฐบาลอังกฤษอนุมัติให้ใช้วัคซีนต้านโควิด-19 ที่พัฒนาโดยบริษัทไฟเซอร์และไบโอเอ็นเทค
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนมกราคม เพิ่มขึ้น 73 เซนต์ ปิดที่ 45.28 ดอลลาร์ ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 83 เซนต์ ปิดที่ 48.25 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ เพิ่มขึ้น 11.30 ดอลลาร์ ปิดที่ 1,830.20 ดอลลาร์ต่อออนซ์